_:n46f332b6daf6466282d15190cd6ab230xb0
<http://schema.org/articleBody>
"ഡല്&#x200d;ഹി ഓട്ടോ എക്സ്പോ രണ്ടു ദിനം മാത്രം അകലെ നില്&#x200d;ക്കവേ കൊറോണ വൈറസ് ഭീതിയാലുള്ള അസ്വാസ്ഥ്യം കൂടുതല്&#x200d; പ്രകടമാകുന്നതായി റിപ്പോര്&#x200d;ട്ട്. രണ്ട് വര്&#x200d;ഷത്തോളം കാത്തിരുന്ന ശേഷം ആഗതമാകുന്ന വമ്പന്&#x200d; പരിപാടിയുടെ നിറം മങ്ങുമോയെന്ന ആശങ്കയിലാണ് ഓട്ടോ പ്രേമികളും കമ്പനികളും.ഗ്രേറ്റര്&#x200d; നോയിഡയിലെ ഇന്ത്യ എക്‌സ്‌പോ മാര്&#x200d;ട്ടില്&#x200d; ഫെബ്രുവരി ഏഴ് മുതല്&#x200d; 12 വരെയാണ് എക്സ്പോ.ലോകത്തെ മുന്&#x200d;നിര വാഹന നിര്&#x200d;മാതാക്കളുടെ പുത്തന്&#x200d; ആശയങ്ങളും പുതുതലമുറ മോഡലുകളും 2020 ഓട്ടോ എക്‌സ്‌പോയില്&#x200d; അനാവരണം ചെയ്യും.ഓട്ടോമോട്ടീവ് കോമ്പണന്റ്‌സ് മാനുഫാക്‌ച്ചേഴ്‌സ് അസോസിയേഷന്&#x200d; ഓഫ് ഇന്ത്യ , കോണ്&#x200d;ഫെഡറേഷന്&#x200d; ഓഫ് ഇന്ത്യന്&#x200d; ഇന്&#x200d;ഡസ്ട്രി , സൊസൈറ്റി ഓഫ് ഇന്ത്യന്&#x200d; ഓട്ടോമൊബൈല്&#x200d; മാനുഫാക്‌ച്ചേഴ്‌സ്  എന്നിവയുടെ ആഭിമുഖ്യത്തിലാണ് ഓട്ടോ എക്‌സ്‌പോ നടക്കുന്നത്.രാജ്യം ഇലക്ട്രിക് വാഹനങ്ങള്&#x200d;ക്ക് മുന്&#x200d;തൂക്കം നല്&#x200d;കുന്ന സാഹചര്യത്തില്&#x200d; നിരവധി പുതിയ ഇലക്ട്രിക് മോഡലുകള്&#x200d; എക്‌സ്‌പോയില്&#x200d; പ്രദര്&#x200d;ശിപ്പിക്കും. മലിനീകരണ നിയന്ത്രണത്തിനായി ഇന്ത്യയില്&#x200d; നടപ്പാക്കുന്ന ബിഎസ്-6 നിലവാരത്തിലേക്ക് മാറുന്ന നിരവധി വാഹനങ്ങളും ഈ വേദിയില്&#x200d; അവതരണത്തിനൊരുങ്ങിക്കൊണ്ടിരിക്കുന്നു.ലോകമെമ്പാടും നിന്നുള്ള വാഹന നിര്&#x200d;മ്മാണ കമ്പനികള്&#x200d; രംഗത്തുണ്ട്. പ്രബലമായ സാന്നിധ്യം ചൈന നേരത്തെ തന്നെ ഉറപ്പാക്കിയിരുന്നു. എക്സ്പോയില്&#x200d; നിന്ന് പ്രേക്ഷകരെ പിന്തിരിപ്പിക്കാന്&#x200d; ഇതിടയാക്കുമെന്ന നിരീക്ഷണം ശക്തമാണ്.വന്നെത്താനിരുന്ന ചൈനീസ് പ്രതിനിധികള്&#x200d; അവസാന നിമിഷം യാത്ര റദ്ദാക്കി വിട്ടുനില്&#x200d;ക്കുകയാണെങ്കിലും നേരത്തെ എത്തിയവരുടെ കാര്യത്തില്&#x200d; പോലും സംഘാടകര്&#x200d;ക്കിടയില്&#x200d; അസ്വാസ്ഥ്യമുള്ളതായാണ് സൂചന.ജനപ്രിയ ചൈനീസ് ഓട്ടോമോട്ടീവ് ബ്രാന്&#x200d;ഡായ എംജി മോട്ടോഴ്സ് കഴിഞ്ഞ എക്‌സ്‌പോയിലാണ് ഇന്ത്യന്&#x200d; വിപണിയില്&#x200d; എത്തിയത്. അതിന്റെ വിജയത്തെത്തുടര്&#x200d;ന്ന്, മറ്റൊരു ജനപ്രിയ ചൈനീസ് ബ്രാന്&#x200d;ഡായ ഗ്രേറ്റ് വാള്&#x200d; മോട്ടോഴ്‌സ് ഇക്കുറി ആദ്യ ചുവടുവെക്കുന്നു. ചൈനീസ് വാഹന നിര്&#x200d;മാതാക്കളായ ഹൈമ മോട്ടോഴ്സും ഈ എക്സ്പോയില്&#x200d; ഇന്ത്യയില്&#x200d; അരങ്ങേറ്റം കുറിക്കും.മഹീന്ദ്ര 18 മോഡലുകള്&#x200d; ഓട്ടോ എക്സ്പോയില്&#x200d; അവതരിപ്പിക്കുന്നുണ്ടെന്ന്് പ്രഖ്യാപിച്ചിരുന്നു. ഇലക്ട്രിക് വാഹനങ്ങളുടെ കണ്&#x200d;സെപ്റ്റും ഫെയ്സ്ലിഫ്റ്റ് മോഡലുകളും ഉള്&#x200d;പ്പെടെ 17 വാഹനങ്ങള്&#x200d; മാരുതിയുടെ പവലിയനില്&#x200d; അണിനിരക്കും. ടാറ്റ മോട്ടോഴ്സും സജീവ സാന്നിധ്യമാകും.മാരുതി സുസുക്കി, ഹ്യുണ്ടായ്, മഹീന്ദ്ര, കിയ, റെനോ, ഹോണ്ട, ടാറ്റ മോട്ടോഴ്‌സ് തുടങ്ങിയ കമ്പനികള്&#x200d;ക്കൊപ്പം മറ്റ് വമ്പന്&#x200d; കമ്പനികളും അവരുടെ ഭാവി മോഡലുകളും ആശയങ്ങളും എക്‌സ്‌പോയില്&#x200d; അവതരിപ്പിക്കും. എന്നാല്&#x200d;, ബിഎംഡബ്ല്യു, ടൊയോട്ട തുടങ്ങിയ കമ്പനികളുടെ മോഡലുകള്&#x200d; ഇത്തവണ വിട്ടുനില്&#x200d;ക്കുകയാണ്. ഡെയ്‌ലി ന്യൂസ് അപ്‌ഡേറ്റുകള്&#x200d;, Podcasts, Videos എന്നിവ നിങ്ങളുടെ ഫോണിൽ ലഭിക്കാൻ join Dhanam Telegram Channel – https://t.me/dhanamonline "
<https://dhanamonline.com/auto/will-corona-virus-steal-the-sheen-of-auto-expo-2020/>